MODRÍ – ES

MODRÍ – ES, skratka MES (v máji 2023 krátko MODRÍ – Európske Slovensko, od mája 2023 do decembra 2023 Modrí, Most – Híd) bola slovenská mimoparlamentná stredopravá politická strana, zaregistrovaná v máji 2023. Iniciátorom jej vzniku bol expremiér Mikuláš Dzurinda, ktorý ju založil po neúspechu projektu Modrá koalícia (dnes Demokrati).

V zakladajúcom tíme strany bola približne dvadsiatka prevažne mladších ľudí, vrátane dcéry Mikuláša Dzurindu, sociálnej antropologičky a absolventky medzinárodných vzťahov Jany Šokovej, informatika a podnikateľa Tomáša Halgaša alebo mládežníckeho aktivistu a kresťansko-demokratického politika Milana Kabinu. Vznik strany Dzurinda konzultoval s Pálom Csákym, ten sa ale členom strany nestal. Podľa Dzurindu chceli byť „stredopravou stranou konzervatívno-liberálneho typu“.

Na ustanovujúcom kongrese strany, ktorý sa konal 14. mája 2023 v Košiciach, zvolili delegáti predsedu strany (Mikuláš Dzurinda ako jediný kandidát) a štyroch podpredsedov – Ľuboša Schwarzbachera, Martina Hubinského, Janu Ambrošovú a Michala Horta. Medzi programové priority pre parlamentné voľby 2023 zaradili posilnenie ekonomického rastu, zastavenie drastického zvyšovania cien a inflácie, reformu školstva a zdravotníctva.

18. mája 2023 avizovala spoluprácu so stranou MODRÍ platforma bývalej strany MOST – HÍD (pod názvom MOST – HÍD 2023) na čele s Lászlóm Sólymosom potom, čo oznámila vystúpenie z projektu SZÖVETSÉG – ALIANCIA v reakcii na umiestnenie Györgya Gyimesiho na kandidátku. 25. mája bola strana oficiálne premenovaná na Modrí, Most – Híd. 19. decembra 2023 bola strana premenovaná na MODRÍ – ES (ES znamenajúc „Európske Slovensko“), vedenie však avizovalo, že naďalej plánuje spolupracovať so stranou MOST – HÍD.

V parlamentných voľbách v septembri 2023 strana získala len 7 935 (0,26 %) platných hlasov, pričom na predvolebnú kampaň minula 1,15 milióna eur. Jeden hlas ich tak vyšiel v priemere na 145 eur, čo je najviac spomedzi všetkých kandidujúcich strán. Strana sa následne dostala do finančných problémov, ktoré vyvrcholili vyhlásením konkurzu vo februári 2025, v rámci ktorého si deväť veriteľov prihlásilo pohľadávky za vyše 625-tisíc eur.

 Volebné výsledky 
+RokVolebný líderHlasy%MandátyUmiestneniePostavenie
v parlamenteZdroj2023Mikuláš Dzurinda7 9350,26 %0/15015.mimo parlament

 Volebné preferencie 
Volebné preferencie strany v percentách podľa agentúry AKO
+RokIIIIIIIVVVIVIIVIIIIXXXIXII2023....1,11,31,31,5/2,11,4/1,0...

Volebné preferencie strany v percentách podľa agentúry FOCUS
RokIIIIIIIVVVIVIIVIIIIXXXIXII2023.....1,61,81,71,5/0,7...

Volebné preferencie strany v percentách podľa agentúry NMS
RokIIIIIIIVVVIVIIVIIIIXXXIXII2023....0,91,11,21,60,9/1,1...

 Referencie 

 Externé odkazy 
 Modrí – ES, oficiálny web
 Modrí – ES v registri politických strán a politických hnutí MV SR


Kategória:Politické strany na Slovensku – funkčné
Kategória:Liberálne strany
Kategória:Konzervatívne strany
Kategória:Organizácie založené v 2023